La grafitera valenciana Barbiturikills inicia el Festival d'Art Urbà Mésquemurs
02 de maig 2019

![](/media/dzynspaa/96_c_foto-2-mqm.jpg)  
  

Esta setmana ha arrancat l'edició més ambiciosa del Festival d'Art Urbà Mésquemurs de la mà de la grafitera valenciana Barbiturikills. L'artista està pintant un mur de més de 50 metres al carrer Amèrica/avinguda Adolfo Suárez. Este festival l'organitza la regidoria de Joventut en col·laboració amb dos dels col·lectius de graffiters locals, Legit i MDR. “Esta edició és la més ambiciosa per la quantitat de murals i d'activitats que envolten el festival, amb més varietat d'accions i d'iniciatives com a xarrades o exposicions, més murs, més tallers, diferents tècniques a més de pintura i més artistes que mai”, ha declarat el regidor de Joventut, Guillermo Sampedro.

  

L'obra de Barbiturikills, artista que pertany al col·lectiu valencià XLF, suposa un recorregut alegre des de l'origen de la vida a la història de la humanitat, també des de la idiosincràsia local, saguntina i portenya. Suposa un mural que compta l'anecdòtic que és el nostre pas pel planeta, una reflexió simpàtica sobre el nostre paper en la terra per a conscienciar-nos de la cura i el respecte al medi ambient, ja que necessitem més nosaltres al planeta que el planeta a nosaltres. Es tracta d'un mur, que acabarà la setmana que ve, dedicat als més jóvens, amb la sincera esperança que sabran fer-ho millor que les generacions que els hem precedit.

  

Les activitats d'esta setmana es completen amb l'exhibició de grafiti que tindrà lloc en l'aparcament de l'estació de tren de Sagunt i en el qual participaran més de 40 artistes, la majoria locals i valencians, juntament amb l'artista barceloní Tontos i Musa71, un dels principals referents femenins del millor grafiti _wildstyle_ espanyol. Per a esta exhibició, destaca la col·laboració de l'empresa pública ADIF a l'hora de prestar les instal·lacions i de Montana Colors, la marca de pintures que donarà suport a l'esdeveniment des de les seues xarxes de difusió.

![](/media/ptuj1aq2/96_c_foto-1-mqm.jpg)  
![](/media/55wdbzvb/96_c_cartel-mesquemurs.jpg)​  

​

*   [](http://www.facebook.com/sharer.php?u=https://aytosagunto.es/va/actualitat/la-grafitera-valenciana-barbiturikills-inicia-el-festival-d-art-urba-mesquemurs/ "Facebook")
*   [](http://twitter.com/share?url=https://aytosagunto.es/va/actualitat/la-grafitera-valenciana-barbiturikills-inicia-el-festival-d-art-urba-mesquemurs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-grafitera-valenciana-barbiturikills-inicia-el-festival-d-art-urba-mesquemurs/ "Linked In")
*   [](mailto:?body=https://aytosagunto.es/va/actualitat/la-grafitera-valenciana-barbiturikills-inicia-el-festival-d-art-urba-mesquemurs/)